अब मैं अब्बे फाल्स जाना चाहता हूं। यह मडिकेरी शहर से 9 किलोमीटर दूर है। जाने का एकमात्र तरीका है कि आप यहां के लिए आटो या टैक्सी रिजर्व करके जाएं। सुना है बड़ा सुंदर झरना है। मोबाइल वाले दुकानदार साथी की मदद से वहां जाने के लिए आटो बुक किया। आटो वाले ने शहर से आने जाने का 300 रुपये मांगा। यह वाजिब ही है। आटो वाले का नाम संतोष है। (मोबाइल नं – 9741627290 ) अब हम चले पड़े हैं अब्बे फल्स की ओर। रास्ते में कुछ होम स्टे दिखाई दे रहे हैं। मतलब मडिकेरी के आसपास हर तरफ होम स्टे बने हैं।